જજો દ્વારા આ પીસી કર્યા પછી તે વિવાદે જોર પકડ્યું છે કે દેશની કાનૂન વ્યવસ્થા સાથે શું થઇ રહ્યું છે. વધુમાં યુપીએ સરકારના કાનૂન મંત્રી અશ્વિની કુમારે કહ્યું કે આ ન્યાયપાલિકાની ઇમેજ માટે યોગ્ય નથી. વળી દેશના વરિષ્ઠ વકીલ ઉજ્જવલ નિકમે કહ્યું કે આજનો દિવસ ન્યાયપાલિકા માટે કાળા દિવસ છે. અને આ પ્રેસ કોન્ફર્ન્સ પછી કોઇ પણ ન્યાયપાલિકાના નિર્ણયને શંકાની નજરે જોવામાં આવશે. ઉલ્લેખનીય છે કે આ પ્રેસ કોન્ફર્ન્સ પછી જ્યાં એક બાજુ તેનો વિરોધ થઇ રહ્યો છે ત્યાં જ બીજી તરફ કેટલાક લોકો તેને આવકારી પણ રહ્યા છે. આમ આ સમગ્ર મુદ્દાને ચર્ચા અને વિવાદની સાથે જ મિશ્ર પ્રતિસાદ પણ મળી રહ્યો છે.